బ్రోడ్ రివర్ అవుట్ పోస్ట్ రిజర్వేషన్ ఉన్నవారికే అనుమతి
సరే. మనం ఈ చిన్న పడవల్లో వెళ్లాలా?
ప్రవాహంతో పాటు వెళ్ళాలి. హలో.
హలో. హాయ్, నా పేరు షానన్.
-నిన్ను కలవడం చాలా సంతోషం, షానన్. -నాకు కూడా.
మీరు మా కార్యక్రమంలో పాల్గొనడం చాలా సంతోషంగా ఉంది.
-సామ్? -హాయ్, అవును. మిమ్మల్ని కలవడం సంతోషం.
-నిన్ను కలవడం చాలా సంతోషం. -మిమ్మల్ని కలవడం కూడా సంతోషం.
హెరోన్ కొంగ.
ఓహ్, అవును. నాకు కనిపించింది. పరిసరాల్లో ఎంత బాగా కలిసిపోతోందో చూడండి.
అయితే, నీకు ఇష్టమైన ప్రదేశాలలో ఈ ప్రదేశం ఒకటా?
మన చుట్టూ పరిస్థితులు విపరీతంగా ఉన్నప్పుడు,
జనాన్ని ఇలా నదిలో రౌండ్లు వేయడానికి తీసుకెళ్లడం నాకు చాలా ఇష్టం.
అంటే… ఇలా బోటు మీద వెళ్తూ, ప్రశాంతంగా పక్షులను చూడటం భలే ఉంటుంది.
మన జీవితంలో ఎన్నో ఇబ్బందికర పరిస్థితులు ఎదురవుతున్నా…
-వంద శాతం నిజం. -…ఇక్కడ మనసు ప్రశాంతంగా ఉంటుంది.
ఆ పింక్ పువ్వు బాగుంది.
థాంక్స్. ఇలాంటి పెద్ద పువ్వు పెట్టుకున్నప్పుడు,
-దానికి తగ్గట్టుగా బ్రతకాలి కదా. -అది ఉండటం వల్ల మీ నవ్వు కూడా…
అనుకున్నది సాధించేంత వరకు నటించడం లాంటిది.
నిజమే.
వావ్. ప్రవాహం చాలా బలంగా ఉంది, కదా?
షానన్, నీ పచ్చబొట్టుకు ఏమైనా అర్థం ఉందా?
ఉంది. ఇది నేను కవర్ చేయించలేక పోయిన తెల్లజాతి వారి ఆధిపత్యాన్ని సమర్ధించే పచ్చబొట్టు.
దీనిని సెల్టిక్ క్రాస్ అంటారు.
ఒకప్పుడు జెర్మనీ కారణంగా స్వస్తిక గుర్తు వాడలేని సమయంలో తెల్లజాతి వారి ఆధిపత్యాన్ని
సమర్ధించే వారు ఈ గుర్తును వాడటం ప్రారంభించారు.
చాలా కాలం, నేను,
"నేను నా గతాన్ని మార్చలేను కదా, అలాంటప్పుడు దీన్ని కవర్ చేసి ప్రయోజనం లేదు" అనుకున్నా.
కానీ కొన్ని సంవత్సరాల క్రితం, నేను యునైట్ ది రైట్ 2 కార్యక్రమానికి వెళ్లాను.
అక్కడ "ఒకప్పుడు నేను మాజీ నియో-నాజీని, మీ ప్రశ్నలు నన్ను అడగండి" అని ఉండే షర్ట్ వేసుకున్నాను.
నేను ఒక నల్లజాతి కార్యకర్తతో మాట్లాడుతున్నప్పుడు,
ఎందుకు ఈ పచ్చబొట్టుని కవర్ చేయలేదో ఆమెకు చెప్పాను.
అప్పుడు ఆమె… "అంటే, దీని కారణంగా ఇప్పటికీ జనం బాధపడే అవకాశం ఉంది కదా" అంది.
కాబట్టి, ఇప్పుడు దీనిని కవర్ చేయడానికి,
ఒక పెద్ద కొంగ బొమ్మని వేయించుకుందాం అనుకుంటున్నాను.
-కాకపోతే ఇంకా డబ్బులు పోగేయాలి. -అవును.
నాకు ఎనిమిది మంది పిల్లలు. పిల్లలకు తిండి ముఖ్యమా పచ్చబొట్టు ముఖ్యమా? తిండే ముఖ్యం కదా.
ఎనిమిది మంది పిల్లల ఉన్నా కూడా నువ్వు ఈ పని చేయడం గొప్ప విషయం.
అంటే, నువ్వు "దమ్ము" ఉన్న మనిషివి అనడానికి అంతకంటే ఇంకేం అక్కరలేదు.
అవును.
సులభంగా చెప్పాలంటే నేను నిజమైన నాజీలతో పోరాడి
వాళ్ళు తమలో ఉన్న ద్వేషాన్ని వదులుకునేలా చేయడమే నా పని.
నేను కొందరు దమ్ము ఉన్న మహిళలతో ద్వేషాన్ని టిఫిన్ లాగ తినడానికి వెళ్తున్నాను.
నేను నా ఆత్మవిశ్వాసంతో పోరాడతాను. నా జీవితంతో పోరాడతాను.
ద్వేషాన్ని విసర్జించిన దమ్ము ఉన్న మహిళలు
ఒకరు నేను వేసుకున్న రకరకాల బట్టల రంగులకు
మ్యాచ్ అయ్యే క్యురిగ్ కాఫీ మెషిన్లతో నా గురించి పోస్టులు వేశారు.
-సరే. -చూడు, ఇదొక మంచి ఆరెంజ్ రంగు.
ఇది పసుపు.
ఇది బర్గుండి రంగు.
ఇక్కడైతే వరుసగా అవే పోస్టులు. ఇది చూడు.
ఎర్రనిది, పచ్చనిది. అలాగే పింకు కూడా.
పింకు చూడు, నీ నోరు తెరిచి ఉందని దాని మీద కూడా తెరిచి పెట్టారు.
-ఇలా శ్రద్ధ పెట్టి చేయడం ప్రశంసనీయం. -అవును. నిజమే.
-ఇవి చూసి నేను చాలా నవ్వుకున్నాను. -అవును.
జనం నా పళ్ళను చూసి ఎందుకు అంతగా హేళన చేస్తుంటారో నాకు ఎప్పటికీ అర్థం కాదు.
"అత్యంత పొడవాటి ముందు వరుస పళ్ళ విభాగంలో చెల్సీ క్లింటన్ కి ప్రపంచ రికార్డు ఉంది,
దానిని తిరగరాయడం ఎవడి తరం కాదు."
"ఛండాలంగా ఉంటుంది. రోత పుట్టించే మనిషి."
"ఒక అందవికారమైన వృచ్చిక రాశి మహిళ."
లేదా, ఇంకొకటి ఉంది, "నువ్వు చచ్చి ఉంటే బాగుండేది.
మీ అమ్మ నిజంగానే ప్రో-ఛాయిస్ మహిళ అయ్యుంటే నువ్వు కడుపులో ఉండగా అబార్షన్ చేయించుకునేది" అన్నారు.
ద్వేషాన్ని తిప్పికొడుతూ, దానికి వ్యతిరేకంగా నిలబడే వారితో
మనం మాట్లాడుతున్నప్పుడు…
మనం కూడా అది చేసినవారమై ఉండాలి,
దురదృష్టవశాత్తు నువ్వు నీ వ్యక్తిగత అనుభవాల ద్వారా,
ఇప్పటికే జీవితంలో అలాంటివి చాలా ఎదుర్కొన్నావు.
మన కుటుంబం చుట్టూ ఏదో ఒక విధమైన ద్వేషం ప్రజలలో లేని
సమయాన్ని జీవితంలో ఇప్పటి వరకు నేను చూడలేదు.
ఈ ఎపిసోడ్ లో పాల్గొనబోయే స్త్రీలలో మెచ్చుకోదగిన ఒక విషయం ఏంటంటే
ఆ ద్వేషం నుండి విడిపింపబడటానికి వారు తమ సొంత ద్వేషాలను, లేదా ప్రతీకారేచ్ఛలను
అలాగే పక్షపాతాలను ఎలా వదులుకున్నారనేదే.
వాషింగ్టన్, డి.సి.
మనం ఇప్పుడు కాలం చేసిన మా అమ్మకు బాగా ఇష్టమైన రెస్టారెంట్ కి వెళ్తున్నాం,
కాక్టస్ కాంటీన, అక్కడికి దమ్ము ఉన్న ముగ్గురు మహిళలతో వెళ్ళనున్నాం.
మనతో టిఫిన్ తినడానికి జమేల్ హిల్ వస్తోంది.
-హలో! మిమ్మల్ని కలవడం సంతోషం. -నిన్ను కలవడం కూడా.
-మనం హగ్ చేసుకోవచ్చా… -అవును, మనం కచ్చితంగా హగ్ చేసుకోవాలి.
-సరే. -వంద శాతం.
తర్వాత నగిన్ ఫార్సాద్.
-హాయ్. మిమ్మల్ని కలవడం… -ఎలా ఉన్నావు?
-అలాగే షానన్ వాట్స్. -మిమ్మల్ని కలవడం సంతోషం.
నేను ఒక ద్వేషపూరిత బ్రంచ్ కి వెళ్తున్నాను.
అక్కడ దమ్ము ఉన్న మహిళలు కలుసుకొని తాము ఎదుర్కొన్న ద్వేషాన్ని ఆరగిస్తూ,
దాంతో పాటు చిమిచాంగాస్ ఇంకా మార్గరీటాస్ తాగుతుంటారు.
నేను ఇక్కడికి మా బామ్మ అలాగే ఇప్పుడు నా భర్త అయిన
అప్పటి నా బాయ్ ఫ్రెండ్ తో అస్తమాను వచ్చేదాన్ని.
వచ్చిన ప్రతీసారి డ్రైవింగ్ నాతో చేయించేవారు.
వారితో వస్తే మద్యం ఏరులై పారేది.
-వింటుంటే బాగా ఎంజాయ్ చేసేవారు అనుకుంట. -అవును, నిజమే. థాంక్స్.
మీరు వచ్చినందుకు ఎంత థాంక్స్ చెప్పినా తక్కువే.
దమ్ము ఉన్న మహిళలు తాము ఎదుర్కొన్న ద్వేషాన్ని తిప్పి కొట్టి, ధైర్యంగా నిలబడిన సందర్భాలను
నెమరు వేసుకోవడానికి కలుసుకున్నాం.
ఆ ద్వేషాన్ని కాదని, ద్వేషానికి లోను కాకుండా ప్రతిఘటించి,
ముందుకు సాగడం గొప్ప విషయం.
మీరందరూ కూడా మీరు చేసే పనులు, మీరు సపోర్ట్ చేసే విషయాలు, ఇంకా మీరు ధైర్యంగా మాట్లాడే విషయాలను బట్టి,
ఎంతో కొంత ద్వేషాన్ని కచ్చితంగా ఎదుర్కొని ఉంటారు.
నన్ను వీటిని చదవమంటారా? మీరు నాకు పంపిన సగం లెటర్లు చాలా దారుణంగా ఉన్నాయి.
"అమ్మలకు ఏం కావాలి? సుఖపెట్టేవాడేనా?"
షానన్ వాట్స్ మామ్స్ డిమాండ్ యాక్షన్
"దేవుడా, ఆమె స్వరం దారుణంగా వాంతి తెప్పించేలా ఉంది.
ఈ సోది విన్న తర్వాత చెవిలో నుండి రక్తం కారడం మొదలైంది."
నగిన్ ఫార్సాద్ కమిడియన్
జమేల్ హిల్ జర్నలిస్ట్
"జమేల్ హిల్ ట్రెండ్ అవుతోంది.
ఇవాళ ఆమె ఎలాంటి చెత్త జాత్యహంకార సోది చెప్పిందో?"
"మద్యం త్రాగుతూ, హౌసిలు ఆడుకుంటూ, వొళ్ళు మరిచి తిరిగే మహిళలు."
వింటుంటే సరదాగా ఉండేలా ఉంది.
షానన్, నువ్వు గన్ లాబీ వారితో,
ముఖ్యంగా ఎన్.ఆర్.ఎ వారితో నేరుగా ఢీ కొనడం ప్రారంభించావు.
ఒకసారి దీనంతటికి నాంది ఎప్పుడు పడిందో చెప్తావా?
ఒకరోజు నేను బట్టలు ఆరబెడుతుండగా,
నేను ఒక బ్రేకింగ్ న్యూస్ చూసాను… న్యూటౌన్, కనెక్టికట్ లోని
ఒక చిన్న పిల్లల స్కూల్ లో కాల్పులు జరుగుతున్నాయని.
అక్కడ 20 మంది పిల్లలు, అలాగే ఆరుగురు టీచర్లు చనిపోయారని తెలిసింది,
అది తెలిసి నాకు చాలా కోపం వచ్చింది.
వెంటనే ఫేస్ బుక్ ద్వారా దేశం నలుమూలల నుండి పరిచయం పెంచుకున్న
వారితో ఒక బృందాన్ని ఏర్పరచుకున్నాం.
అమెరికాలో తుపాకుల వాడకంలో విచక్షణ ఏర్పడాలని డిమాండ్ చేస్తున్న అమ్మలు
మేము ఏం చేయాలో మాకు తెలిసింది, గన్ లాబీ వారితో ముఖాముఖిగా తలపడాలని గ్రహించాం.
మేము ప్రతీ గన్ బిల్లు వాదనకు వెళ్లాల్సి వచ్చింది.
అది మొదలైన తొమ్మిది ఏళ్ల తర్వాత, మేము ఇప్పుడు విజయాన్ని చూస్తున్నాం.
కారణంగా ఎన్.ఆర్.ఎ వారు వేధింపులు మొదలెట్టారు.
నేను కామెంట్స్ తొలగిస్తున్నానని పోస్టులు వేయడం మొదలుపెట్టారు.
తర్వాత నేను కామెంట్స్ ఆఫ్ చేశాను,
అప్పుడు మళ్ళీ నేను నా కామెంట్స్ ఆఫ్ చేసానని ఇంకొన్ని పోస్టులు వేశారు.
ఇదంతా ఎన్.ఆర్.ఎ వారి పని. తమ ఉద్యోగాలు ఎలా చేస్తున్నారో చూడండి.
కానీ అది తెలిసిన తర్వాత, వాళ్ళు నిరంతరం నా గురించే ఆలోచిస్తున్నారని నాకు తెలిసింది.
ఈ గన్ బిల్లుపై వాదన జరుగుతుండగా మా వాలంటీర్లు అల్లిక పని చేయడం చూసి
ఆ తుపాకీ పిచ్చోళ్ళు కోపంతో రగిలిపోతుంటే చూడటం నాకు భలే ఇష్టం.
ఈ తుపాకీ బిల్లు వాదనలు…
ఒక్కోసారి ఉదయం ఎనిమిది నుండి అర్ధరాత్రి వరకు సాగుతూనే ఉంటాయి.
-అవును. -కదా?
కాబట్టి, ఈ పని ఆ తుపాకీ పిచ్చోళ్లకు తెప్పించే కోపం అంతా ఇంతా కాదు.
కోపంతో "ఈ ముండలు బట్టలు అల్లుతున్నారు" అని ట్వీట్లు చేస్తుంటారు.
"సర్, మేము బట్టలే కదా అల్లుతున్నాం." అంటే…
ఇదొక గొప్ప పాడ్ క్యాస్ట్ ఐడియా. "ఈ ముండలు బట్టలు అల్లుతున్నారు"
అమెరికాకు ఇలాంటి మరొక కోణం ఉందని నాకు ముందు తెలీలేదు.
నాకు బోలెడన్ని ఈమెయిల్స్, ఫోన్లు, లెటర్లు రావడం మొదలైంది,
నేను చావాలని చూసే వారు నా ఇంటి ముందు తిరగడం ప్రారంభించారు.
నన్ను రేప్ చేస్తామని, చంపేస్తామని, నా పిల్లలపై దాడులు చేస్తామని అంటుంటారు.
ఇప్పటికీ నాకు గుర్తు, ఒకసారి మా మామ్స్ డిమాండ్ యాక్షన్ వాలంటీర్లు మేరీల్యాండ్ లో
గృహాలలో కుటుంబంపై విరుచుకుపడే వారికి తుపాకులు అందకుండా చేసే ఒక బిల్లుపై వాదనకు వెళ్లారు,
అప్పుడు వారికి వ్యతిరేకంగా కొందరు తుపాకీ పిచ్చోళ్ళు వచ్చి అడ్డుకున్నారు.
బాహాటంగా, సెమీ-ఆటోమేటిక్ తుపాకులతో
దాదాపుగా అందరూ మగాళ్లే, మా వారిని చుట్టుముట్టారు.
ఓహ్, అయ్యో.
అప్పుడు మా వాళ్ళు వాళ్ళతో మాట్లాడటం ప్రారంభించారు.
మేము ఆడవారిని చంపే అవకాశం ఉన్న వారి
చేతుల్లో తుపాకులు పడకూడదనే ప్రయాసపడుతున్నాం.
నేరం నిరూపితం అయిన వారికి వ్యతిరేకంగా మాత్రమే.
ఆ వాదనకు వాళ్ళు సమాధానం చెప్పలేక వెళ్లిపోయారు.
అంటే, "సరే, ఇలాంటి విషయంలో ఏమని వాదించగలం?" అనుకున్నారేమో.
వాళ్ళు మమ్మల్ని బెదిరించాలని చూసారు. మా నోరు మూయించడానికి చూసారు.
వెంటనే బ్యాక్ గ్రౌండ్ చెక్స్ చేయండి!
మేము వెనక్కి అయినా తగ్గాలి, లేదా మరింత మొండిగా ముందుకు సాగాలని తెలిసింది.
మొండిగా ముందుకు సాగాలని నిర్ణయించుకున్నాం.
అమెరికాలో తుపాకులపై విచక్షణ రావాలని డిమాండ్ చేస్తున్న అమ్మలు
నా ఉద్దేశంలో, వేధించే వారికి వ్యతిరేకంగా, నేను నిలబడటానికి,
నాకు అవసరమైన బలం, ఇంకా ఆత్మస్థైర్యాన్ని ఇచ్చింది మా అమ్మే.
నా చిన్నప్పుడు, పిల్లలు నన్ను ఏడిపించేవారు.
మా అమ్మ ఆడుకోమని నన్ను బయటకు పంపేది.
ఆ ప్రాంతంలో ఉన్న పిల్లలు
నన్ను ఏడిపించేవారు, క్రిందకు తోసేసేవారు.
నేను ఏడుస్తూ ఇంటికి వస్తే, మా అమ్మ తలుపుకు అడ్డంగా నిలబడేది.
ఆమె, "నువ్వు లోనికి రాకూడదు. పిరికివాళ్ళకు ఈ ఇంట్లోకి ప్రవేశం లేదు.
నువ్వు మళ్ళీ బయటకు వెళ్లి
ఆ పిల్లలతో ఎలా మెలగాలో తెలుసుకోవాలి" అనేది.
దాంతో నేను మళ్ళీ బయటకు వెళ్లేదాన్ని. నా జీవితం అంతా మా అమ్మ అలాగే ఉంది.
అంటే, అందరూ ఏదొక సమయంలో తొట్రిల్లుతారు.
కానీ తిరిగి లేస్తున్నామా లేదా అనేదే ముఖ్యం."
ఆమె ఈ విషయం నాకు అస్తమాను చెప్పేది.
"జీవితం అంటే మనం ఎదుర్కొనే సమస్యలు కాదు,
సమస్యలను దాటుకుంటూ ఎలా ముందుకు సాగుతామా అనేదే జీవితం."
నిజమే.
కాబట్టి మనం ఏమిటని ఎవరూ నిర్వచించడానికి మనం ఒప్పుకోకూడదు. మనకు మనమే ఒక నిర్వచనాన్ని ఇచ్చుకోవాలి.
లాస్ ఏంజెలిస్
ఈ మాటలకు ప్రాణం పోస్తే ఎలా ఉంటుందని
మేగన్ తీ స్టాలియన్ ని చూస్తే తెలుస్తుంది.
నాకు చాలా సంతోషంగా ఉంది.
ఆమె తన జీవితాన్ని తనకు నచ్చినట్టు జీవిస్తోంది.
నేను వీటిని వాళ్లకు పంపుతాను. ఈ ఫోటో చాలా బాగుంది.
ఆమె ర్యాపింగ్ చేస్తున్నా, లేక తిరిగి తన ఆరోగ్య అడ్మినిస్ట్రేషన్
రంగంలో బ్యాచిలర్ డిగ్రీ పొందడానికి కాలేజీకి వెళ్తున్నా పూర్తి ఆత్మవిశ్వాసంతో చేస్తుంది.
"అవును, అలాగే చెయ్" అంటోంది.
"నా అందాన్ని చూసి మీరు వెళ్లలేకపోతున్నారు" అనుకుంటుంది.
"నన్ను చూడండి, నా పేరు ఫో."
ఫో
భయపడకుండా అడుగులు వేస్తే మహిళా ఆర్టిస్టులు ఏం సాధించగలరో ఆమె చేసి చూపిస్తోంది.
నేనొక ఘటికురాలిని క్లాసీగా, కూల్ గా, చురుగ్గా ఉంటా, అవును
స్టైల్ గా, మూడీగా, కోపంగా, హే, హే, అవును పిచ్చిగా నటిస్తుంటా, ఏమవుతోంది?
ఆమె తనపై జనం చూపించే ద్వేషానికి అస్సలు భయపడదు,
దురదృష్టవశాత్తు చాలా మంది ఆమెను ద్వేషిస్తుంటారు.
ఆ ద్వేషాన్ని తన క్రియాశీలతకు పదును పెట్టడానికి ఆమె వాడుకుంటుంది,
ఒక విడ్డూరమైన మార్గంలో, ఆ ద్వేషమే ఆమెకు బలాన్ని ఇస్తుందని నా ఉద్దేశం.
-అవును, అస్సలు జంకదు. -ఏమాత్రం జంకదు.
పిచ్చిగా ప్రవర్తిస్తా, ఏం జరుగుతోంది?
ఏం జరుగుతోంది? ఏం జరుగుతోంది? ఏం జరుగుతోంది?
కోవిడ్ సమయంలో నేను నా క్రియేటివిటీకి బాగా పదును పెట్టాను.
నేను మళ్ళీ పెయింటింగ్ వేయడం ప్రారంభించా. పెయింటింగ్ వేస్తుంటే నాకు ప్రశాంతంగా ఉంటుంది.
ఇంతకు ముందు నేను అందరినీ సంతోషపెడుతూ, అందరికీ నచ్చాలని ప్రయత్నించేదాన్ని.
కానీ మెల్లిగా నా గుర్తింపును కోల్పోతున్నాను అని అనిపించింది.
కాబట్టి, నేను ఏమిటో మళ్ళీ గుర్తు చేసుకోవడానికి,
మళ్ళీ నాతో నేను ఒంటరిగా, ఎక్కువసేపు గడుపుతూ
నాకు ఏం ఇష్టమని తెలుసుకోవడానికి
కృషి చేయాల్సి వచ్చింది.
చిన్నప్పుడు నాకు ఆర్ట్ అంటే చాలా ఇష్టం ఉండేది.
కానీ బాగా వేసేదాన్ని కాదు అనుకోండి.
మా అమ్మా నాన్నలు నా చిన్న ఆర్ట్ షో కి వచ్చినప్పుడు,
టీచర్లు పాపం ఏమని చెప్పాలో తెలియక,
"చెల్సీ చాలా మంచి అమ్మాయి. తన టేబుల్ భలే శుభ్రంగా ఉంచుకుంటుంది" అనేవారు.
అవును. "నీటుగా ఉంటుంది" అనేవారు.
లేదా "ఆమె క్లాసుకు సమయానికి వస్తుంది" అనేవారు.
-"తాను సమయానికి వస్తుంది, అది మెచ్చుకోవాలి." -"సమయానికి వస్తుంది."
-సరే. అలాగే. -నిజం.
చెల్సీ ర్యాప్ సంగీతాన్ని బాగా వింటుంది. చిన్నప్పటి నుండి తనకు అది చాలా ఇష్టం.
కానీ నాకు నీ గురించి, కార్డి బి, "వాప్" పాట విన్నప్పటి నుండే తెలిసింది.
వాప్ కార్డి బి - మేగన్ తీ స్టాలియన్
కార్డితో కలిసి ఒక పాట పాడాలని చానాళ్లుగా చూసా.
ఆమె నాకు ఆ పాటను పంపిన వెంటనే, నేను తర్వాత రోజు దాన్ని ఆమెకు తిరిగి పంపేసాను.
నాకు చాలా సంతోషం వేసింది.
ఎందుకంటే, మగాళ్లు ఏం పాడాలనుకుంటే అది నిర్మొహమాటంగా పాడుతుంటారు.
వాళ్ళ లైంగికత గురించి, అలాగే అమ్మాయిలతో పడుకోవాలన్న కోరికల గురించి
భయం లేకుండా పాడుతుంటారు.
అప్పుడు నాకు అనిపించింది, "సరే…
నేను కూడా అలా పాడగలను. అమ్మాయి అలా పాడితే ఇంకా అద్భుతంగా ఉంటుంది" అనుకున్నాను.
ఆడవారు ఇలా ధైర్యంగా ఉండటం చూస్తుంటే భలే ఉంటుంది.
అదే నా జీవిత లక్ష్యం…
ఏమాత్రం సంకోచం లేకుండా నా జీవితాన్ని నాకు నచ్చినట్టు బ్రతకడం.
అంటే, ఎవరు ఏమన్నా, లేక నాతో ఎలా ప్రవర్తించినా,
నా గురించి నేను ఏమనుకుంటున్నాననే విషయంలో మాత్రం ఎలాంటి మార్పు రాదు.
నేను మీకు ముందే పరిచయం ఉండి ఉంటే, ఎప్పుడూ ఇలాగే ఉంటానని తెలుస్తుంది.
ఇప్పుడైతే నన్ను కొంతమంది స్టేజిపై చూస్తున్నారు అంతే.
సంప్రదాయవాదుల నుండి నీకు ఎదురైన వ్యతిరేకతను చూసి నీకు ఆశ్చర్యం వేసిందా?
అంటే, ఈ రోజుల్లో కూడా
చూడటానికి, వినడానికి అనేక వేల ఇతర సంగీతాలు, పాటలు ఉండగా,
వాళ్ళు తమకు నచ్చని దాన్ని కావాలని చూసి దానిపై విషం చిమ్మడం
నాకు ఆశ్చర్యంగా ఉంది.
నువ్వు చేసిన ఒక వీడియోలో దీనిని…
ఒక రాజకీయ వేత్తను చూపిస్తూ నువ్వు ఈ విషయాన్ని అతను తన…
-ఆహ్-హా. -…కంప్యూటర్లో చూస్తున్నట్టు చూపావు.
-అవును. -నిజం.
పనికిమాలిన, చెత్త ముండలు.
ఈ మగాళ్లు ఆన్లైన్ కి వెళ్లి మేగన్ తీ స్టాలియన్ పై విరుచుకుపడుతూ,
అందులో మెచ్చుకోదగ్గ విషయం ఏం లేదని, వాళ్లకు అది అస్సలు నచ్చలేదని
ఏవేవో మాట్లాడుతూనే ఉంటారు.
పాట చాలా దరిద్రంగా ఉందని కామెంట్ చేసిన వాళ్ళే పాట చరణాలు కంఠత పట్టే రకాలు.
నిజం. వాళ్ళు చరణాలను, అలాగే నా జీవితాన్ని క్షుణ్ణంగా పరిశీలించి చూస్తారు.
మరి చూడాలని వాళ్లకు అంత ఆశ ఉంటే, నేను కూడా బాగా చూపించడానికి రెడీ.
కాబట్టి నేను, "సరే. బూమ్. తీసుకోండి" అంటుంటా.
ఒకప్పుడు నాకు అందరూ సంతోషంగా చప్పట్లు కొట్టేవారు
ఇప్పుడు నా స్థాయి పెరిగేసరికి వాళ్ళే నన్ను ద్వేషిస్తున్నారు
నాకంటే వారు గొప్ప అన్నట్టు నన్ను క్రిందకు లాగడానికి
నా ప్రయాణాన్ని చూస్తూ, నన్ను వెనక్కి నెట్టడానికి
వాళ్లకు నీపై రహస్యంగా ఇష్టం ఉందనుకుంట.
నాకు కూడా అలాగే అనిపిస్తుంది.
అవును. నా పాటలు చూసేవారిలో మెజారిటీ వాళ్ళే ఉంటారు అనుకుంటా.
జనం నీ గురించి అన్న అత్యంత నమ్మశక్యం కానీ మాటలు ఏమిటి?
-జనం చాలా చెత్త వాగుతుంటారు. -అవును, నిజమే.
నేను ఆ విషయాలు మీకు వీలైనంతగా మంచిగా చెప్పడానికి ప్రయత్నిస్తున్నాను.
ఒకసారి నేను కాలేజీ చదువు కోసం కాదు, కేవలం గుర్తింపు కోసమే పాటలు పాడుతున్నా అన్నారు.
అప్పుడు నేను, "సర్లే" అనుకున్నాను.
-ఏది పడితే అది అంటుంటారు. -నమ్మలేం, అదెలా అంటే…
-ఇష్టం వచ్చినట్టు పుకార్లు పుట్టిస్తారు. -అదే నిజం అనుకుంటారు.
-వాదిస్తారు కూడా. -ఓరి, నాయనో. అంటే…
…అదే నిజం అని నొక్కివక్కాణిస్తారు.
నా భర్తతో నాకు పెళ్లికి ముందే పెళ్లి అయిందని పుకార్లు పుట్టించారు.
-నాకు వారానికి ఒక పెళ్లి అవుతుంది. -పెళ్లి అయిందన్నారా?
-అవును. -ఎవడో ఒక్కడితో అవుతూనే ఉంటుంది.
మేమైతే విడాకులు కూడా తీసుకున్నాం. వాళ్ళు…
-ఆ విషయం నాకు తెలీదు. -అవును, నాకు కూడా తెలీదు.
అలాంటి పుకార్లకు స్పందించినప్పుడు, మళ్ళీ, "నువ్వు అవన్నీ పట్టించుకోకూడదు.
నువ్వు ఇలా ఉండాలి, అలా ఉండాలి" అంటారు. నాకు మాత్రం, "నేను కూడా మనిషినే కదా" అనిపిస్తుంది.
ఒక విషయం చెప్పనా? నేను అసలు అవేమీ పట్టించుకోను.
వాళ్ళు నోటికి వచ్చినట్టు ఎంత మాటైనా
నా గురించి అనేసి, అది మాములే అన్నట్టు మర్చిపోవచ్చు.
ఎంచక్కా పనికి వెళ్లి, తింటూ ఎంజాయ్ చేయొచ్చు. కుటుంబంతో గడపవచ్చు.
వాళ్ళు అన్న మాటే వాళ్లకు గుర్తు ఉండదు. కానీ ఆ మాటను నేను రోజంతా తలచుకుంటూ ఉండేదాన్ని.
కాబట్టి నేను, "సరే, ఇలా ఈ వెధవల మాటలు నేను పట్టించుకోకూడదు" అని అనుకున్నాను.
నువ్వు ఎప్పుడైనా నీ ఇంటర్నెట్ వాడకం పైన లిమిట్ పెట్టుకున్నావా?
-నేను కొన్నాళ్ళు సోషల్ మీడియాను వాడటం మానేసాను. -తెలివైన పని చేసావు.
అవును. నేను నా కొత్త సంగీతం మీద పని చేస్తూ…
దృష్టి సారించి పాటలు రాయాలని అనుకున్నాను.
ఎందుకంటే, బయట జనం అనే ఈ మాటలు మనసుకు తీసుకుంటే,
అప్పుడు, మనం చేయాలనుకునే… అసలు పని చేయలేని పరిస్థితి ఎదురవుతుంది.
నా విషయంలో అలా జరగడం నాకు గుర్తుంది.
కార్డి బి & మేగన్ తీ స్టాలియన్
తమ అసభ్యకరమైన & నీచమైన "వాప్" పాటతో
మహిళలు సాధించిన పురోగతిని 100 ఏళ్ళు వెనక్కి నెట్టారు
చాలా మంది ఒక మహిళపై విరుచుకుపడటం మనం చూస్తుంటాం, కదా?
అది చూసిన మిగతా వాళ్ళు కూడా, "సరే, ఇదేదో బాగుంది,
మనం కూడా ఒక మాట కలుపుదాం" అనుకుంటారు. "నేను ఇది విన్నాను. నాకు ఇది తెలుసు.
ఆ పిల్ల ఎలా ఫీల్ అయితే మనకేంటి, పట్టించుకోనవసరం లేదు.
చూడండి, ఎంత పిచ్చిగా చేస్తుందో" అంటుంటారు. నేను అనేది అర్థం అవుతుందా?
నాపై ఎన్నో అభాండాలు వేస్తారు, కానీ చివరికి వాటన్నిటికీ నేను స్పందిస్తే,
నాకు పిచ్చి, నేను మెంటల్ దాన్ని అని అంటారు.
-మొదటి నుండి జరిగేది ఇదే కదా. -అవును.
కాబట్టి ఒక శక్తివంతమైన మహిళగా నిలబడినప్పుడు
అలాంటి పరిస్థితులను ఎదుర్కోవడం జీవితంలో భాగం అని నేను తెలుసుకున్నాను.
మనం ఎలాంటి బలహీనతను చూపించకపోతే, వాళ్ళు ఆలోచనలో పడతారు,
-"ఈమెను కృంగదీయాలంటే ఏం చేయాలి?" అనుకుంటారు. -కృంగదీయాలనేదే వాళ్ళ ఉద్దేశం.
వాళ్ళు నాపై ఎంతగా విరుచుకుపడితే, నేను కూడా అంతగా విరుచుకుపడతా. నేను…
నేను నా ఆత్మవిశ్వాసంతో పోరాడతాను.
నా జీవితంతో పోరాడతాను.
ఏదొక రోజు వాళ్లకు అలసట వస్తుందేమో, నేను చెప్పలేను.
-కానీ నన్ను మాత్రం కృంగదీయలేరు. -నిజం.
నాకంటే ముందు వాళ్ళే ప్రయత్నాన్ని విరమించుకోవాలి.
కాబట్టి…
అది నిజమే.
ఈమె వర్షం పడుతున్న రాత్రిని గీసింది.
ఈమె గీసిన తుపాను రాత్రిని చూడు.
టేబుల్ చాలా శుభ్రంగా ఉంచుకున్నావు.
ఓహ్, దేవుడా. భలే కాలుతోంది.
మీకు ఫేషియల్ అయిపోతుంది.
నేను ఇది నమ్మలేకపోతున్నాను.
హాస్యం అనేక విషయాలకు బలమైన మందు,
చివరికి పక్షపాత ధోరణిని ఎదుర్కోవడానికి కూడా.
నగిన్, నువ్వు ఒక కార్యకర్తవి, అలాగే కమిడియన్ వి. ఒకసారి మాకు నీ కథను చెప్పు.
నేను పబ్లిక్ సర్వీసులో పని చేసి
సమాజంలో మార్పు తీసుకురావాలని ఆశపడేదాన్ని.
కానీ, హాస్యం పై నాకు ఉన్న మక్కువ నన్ను ఇటు లాగింది.
ఆ కారణంగా కొంత కాలానికి, నేను దీనినే నా వృత్తిగా చేసుకున్నాను,
కామెడీ చేయడం.
మరి అందుకు మీ తల్లిదండ్రులు ఏమన్నారు?
అంటే, వలస వచ్చిన నా తల్లిదండ్రులకు అది భలే నచ్చింది.
నాకు ఇంకా గుర్తుంది…
మా అమ్మా నాన్నలు నన్ను తలచుకొని నిరాశపడ్డారు,
ఎందుకంటే ఒకసారి మా అమ్మ తన ఫ్రెండ్స్ తో మాట్లాడటం నేను విన్నాను,
"నగిన్ ని తలుచుకుంటే చాలా బాధగా ఉంది" అని. సరేనా?
నేను చేసే కామెడీ ఐసిస్ వారికి బలాన్ని ఇస్తుందా?
"ప్రస్తుతం ఐసిస్ వారు నీ కుటుంబాన్ని చంపేసి
పదును లేని ఒక కత్తితో నీ తల తీసేసి
దాంతో ఫుట్ బాల్ ఆడుకోవడానికి సిద్ధం అవుతున్నారు."
నా స్టాండ్-అప్ కామెడీ కార్యక్రమానికి వస్తారా?
కార్యక్రమం పేరు ముస్లింలు వచ్చేస్తున్నారు.
స్టేజిపై కొందరు ముస్లింలు జోకులు చెప్తారు, చాలా నవ్వు వస్తుంది.
నాకు వచ్చిన అత్యంత భయంకరమైన బెదిరింపు మా అమ్మానాన్నల ఇంటికి ఒకరు ఫోన్ చేసినప్పుడే.
అందులో వాళ్ళు, "మేము మీ అమ్మాయిని చంపేయబోతున్నాం.
ఆమె గనుక ఇలాగే చేస్తే మేము మిమ్మల్ని కూడా చంపేస్తాం" అన్నారు.
ఇంతకీ నేను… నేను చేసింది కేవలం జోకులు చెప్పడమే.
కాబట్టి, నేను చేసిన సినిమాలలో ఒకదాని పేరు, ముస్లిమ్స్ ఆర్ కమింగ్,
అది విన్నాక, కొంతమంది ఏమో…
త్వరలో ముస్లింల కారణంగా జరగబోయే యుగాంతం గురించి తీసిన సినిమా అనుకున్నారు.
మేము కొందరు, ముస్లిం-అమెరికన్ కమెడియన్లను
శాంతియుతంగా పోగేసి, అలబామా ఇంకా మిస్సిసిప్పీ
అలాగే ఆరిజోనకి టూర్ వేసాం.
-అరిజోన అంటే… -అవును. అదే.
అవును, అక్కడ వారికి ముస్లింలు అంటే పడదు.
మేము అలాంటి చోటుకు వెళ్లి, టౌన్ మధ్యలో "ముస్లింని అడగండి"
అనే ఒక బూత్ పెట్టేవారం,
అంతేకాక, జనాన్ని ఆకర్షించడానికి చాక్లెట్లు లాంటివి ఇచ్చేవారం.
మీ ప్రశ్నలకు సమాధానం చెప్పడానికి ఒక ముస్లిం ఇక్కడ ఉన్నారు.
జనం దగ్గరకు వెళ్ళేటప్పుడు తెలుసుకోవాల్సిన విషయం ఏంటంటే,
-నా ఉద్దేశంలో, ప్రేమగా, అలాగే… -నవ్వుతో.
అవును, నవ్వుతూ వాళ్ళ దగ్గరకు వెళ్లి, వాళ్ళు సౌకర్యంగా ఫీల్ అయ్యేలా చేస్తే,
వాళ్ళు మరిన్ని ప్రశ్నలు అడుగుతారు.
-నన్ను అయితే జనం అడిగిన ప్రశ్నలు… -"సరే, 9/11 గురించి నీ ఫీలింగ్ ఏంటి?"
అలాంటి ప్రశ్న, కొందరికి కోపం తెప్పించాలనే ఉద్దేశంతో అడిగిందే.
కదా? కానీ నేను ఏమనుకున్నా అంటే,
"ఒకటి చెప్పనా? నేను ముస్లింల గురించి పెద్దగా తెలీని ప్రదేశంలో ఉన్నాను.
వాళ్ళు ఒక ముస్లింని ముందు కలిసి ఉండరు." కదా?
-అవును, ఒకవేళ కలిసినా వాళ్లకు తెలీదు. -కలిసినా వాళ్లకు తెలీదు.
మేము మీ మధ్యలోనే ఉన్నా మీకు తెలీదు.
అలాగే 9/11 కార్యాన్ని బాహాటంగా తప్పు అని ఒప్పుకున్న ముస్లింల గురించి వాళ్లకు తెలీదు.
అలాంటప్పుడు ఆ పని నేను చేస్తా.
వాళ్ళను నా ప్రపంచంలోకి తెచ్చుకుంటా, బహుశా అప్పుడు కలిసి ఒక నవ్వు నవ్వుకొనే అవకాశం దొరుకుతుంది.
ఒక వ్యక్తితో చిరునవ్వును పంచుకున్న వక్తి, మరొకసారి ఇంకొక చోట అలాగే నవ్వును పంచుకుంటూ,
అలా మరిన్ని చోట్ల నవ్వును పంచుకోగలిగితే చాలు.
ఈ నవ్వులన్నీ కలిసి సమాజంలో ఒక మార్పును తీసుకురాగలవు.
నిజం.
నన్ను ఎవరైనా ఏమైనా అంటే, నేను వారితో, "నాపై మీకు కోపంగా ఉన్నందుకు క్షమించండి.
మీకు నచ్చే ఇంకొక కమిడియన్ మీకు దొరకాలని కోరుకుంటున్నాను" అని అంటా.
"బాగా ఎంజాయ్ చేయండి. మొహంలో చిరునవ్వుతో ఉండండి" అంటుంటా.
వాళ్ళు కోప పడితే, మనం చిరునవ్వు నవ్వాలి.
కాంట్రాపాయింట్స్
కాంట్రాపాయింట్స్.
నిరాశ, ఫాసిజం, వక్రమైన లైంగిక ఇష్టాలు, పిచ్చి మూకల గురించి చర్చించే ఇంటర్నెట్ కార్యక్రమం.
కాంట్రాపాయింట్స్ నుండి తీయబడిన వీడియో భాగాలు (15.4 లక్షల సబ్స్క్రైబర్లు)
"కాంట్రాపాయింట్స్ అనే కార్యక్రమాన్ని
చెత్తబుట్టలో వేయాలనే వాస్తవాన్ని అందరూ ఒప్పుకోవాలి."
నేను చెత్తలోనే కూర్చున్నా, బుజ్జి.
"నాటలి వెయిన్ చాలా చండాలమైన వ్యక్తి, దేవుడా."
"నాకు కాంట్రాపాయింట్స్ అంటే పరమ చిరాకు, చూడటానికే అసహ్యం పుడుతుంది."
"కాంట్రాపాయింట్స్ కాదు, గుండెలో పెయిన్స్ అనాలి."
ఇది బాగా రాశారు.
నన్ను అవమానించాలని అనుకుంటే, కాస్త మంచి అవమానాలు వాడండి.
నేను నాటలిని కలవడానికి చాలా ఆతృతగా ఉన్నాను, ఆవిడే కాంట్రాపాయింట్స్.
ఇంటర్నెట్ లో విద్వేషాలు
అలాగే అబద్దాలు పొక్కడానికి ఎన్నో అవకాశాలు ఉంటాయి,
కానీ హద్దులు లేని ఆమె సానుభూతి, అలాగే ఫిలాసఫీలో తనకు ఉన్న డిగ్రీ సహాయంతో,
ఆమె అతివాదులు ఎందరినో ఆత్మశోధన చేసుకునేలా చేసింది.
మీరంతా నా గురించి ఏమనుకుంటున్నారు?
నేనొక సామాజిక బాధ్యత కలిగిన యూట్యూబర్ ని,
లింగమార్పిడి చేయించుకున్న గాంధీని కాదు.
ఆమె తాను చెప్పాలనుకునేవి చెప్పడానికి అనేక యాసల్లో మాట్లాడుతూ
రకరకాల వస్తువులను వాడుతుంటుంది.
-అలా చేయడం ముఖ్యం అని నా ఉద్దేశం… -నిజమే.
…ఎందుకంటే అందరూ తార్కిక వాదనలను అంత సులభంగా అర్థం చేసుకోలేరు.
కొన్నిసార్లు ప్రజల కళ్ళు, చెవులు అలాగే హృదయాలను తెరవడానికి
మనం రకరకాల మార్గాలు అన్వేషించాల్సి ఉంటుంది.
బాల్టిమోర్
-హలో, తల్లి. -హలో. హాయ్.
-మమ్మల్ని ఆహ్వానించినందుకు థాంక్స్. -మిమ్మల్ని హగ్ చేసుకోవచ్చా?
-తప్పకుండా. సరే. అలాగే. -సరే. నాకు హగ్స్ ఇవ్వడం నచ్చుతుంది.
నువ్వు ఈ అందమైన ఇంట్లో ఎన్నాళ్లుగా ఉంటున్నావు?
సెప్టెంబర్ నుంచి.
నేను ఈ ఇంట్లోకి అడుగుపెట్టిన మరుక్షణం, ఈ మెట్లను చూసి,
"మెట్ల దగ్గర వీడియో తీయాలి" అనుకున్నా.
నేను ఇంటిని చూస్తున్నాను. ఎక్కడ చూసినా అద్భుతమైన బట్టలు, టోపీలే ఉన్నాయి.
జనం దృష్టిని ఆకర్షించి, వాళ్ళ ఏకాగ్రతను పట్టుకోవాలి కదా.
యూట్యూబ్ లో అది చాలా ముఖ్యం, ఎంతైనా ముద్దొచ్చే పిల్లి వీడియోలతో పోటీ పడాలి కదా…
-మా అమ్మకు కూడా పిల్లుల విడియోలు ఇష్టం. -అవి అందరికీ ఇష్టమే.
ఎప్పుడైనా ఎవరైనా తమకు తెలిసిన ఒకరికి సహాయపడుతుంది అనే ఉద్దేశంతో
ఒక ప్రత్యేకమైన టాపిక్ మీద వీడియో చేయమని
నిన్ను ఎప్పుడైనా అడిగారా?
జనం సాధారణంగా "మా సోదరుడి కోసం" లేదా "మా అమ్మ కోసం",
"అలెక్స్ జోన్స్ మాయలో పడుతున్నారు, క్యూఎనోన్ కి దగ్గరవుతున్నారు" అని అంటుంటారు.
ప్రస్తుతం పదిహేను శాతం అమెరికన్లు క్యూఎనోన్ ని నమ్ముతున్నారు.
వాళ్ళను తలుచుకుంటే చాలా బాధగా ఉంటుంది. ఇది ఒక అంతర్యుద్ధంలా తయారైంది.
వాళ్ళ వల్ల కుటుంబాలు విచ్ఛిన్నం అయిపోతున్నాయి.
మరి ఈ విద్వేషాన్ని మనం ఏం చేసి పోగొట్టగలం?
కోపంతో కళ్ళు మూసుకుపోయిన వారి కళ్ళు తెరిచి నిజం తెలిసేలా చేయడం అసలు సాధ్యమేనా?
నేనైతే సాధ్యం అని అనుకుంటున్నాను. నాకు తెలిసి,
మనం ఉన్నది ఉన్నట్టు మాట్లాడి, అర్థం అయ్యేలా చేయలేం.
అంటే, వెనుకబడిన వర్గాల ప్రజలంటే నచ్చని వారు ఉన్నారు అనుకోండి.
అందుకు ఏంటి కారణం అని మనం చెప్పలేం.
కానీ అలాంటి వారిని వ్యక్తిగతంగా నేను కలిసినప్పుడు,
వారు చాలా సౌమ్యంగా, గౌరవంగా, మంచిగా మాట్లాడతారు.
ఒక ట్రాన్స్ జెండర్ వ్యక్తి ఎలా అయితే తమ మనసును అర్థం చేసుకోలేరో
అలాగే వీరు కూడా ఎదుటివారిని అర్థం చేసుకోలేకపోతున్నారు.
కానీ మనం వాళ్ళ ముందు కూర్చుంటే,
వాళ్ళు, "నువ్వు కూడా ఒక మనిషివే.
నీతో నేను మామూలుగా మాట్లాడగలను… అర్థం చేసుకోగలను" అనుకుంటారు.
మనం ఒక యూట్యూబ్ వీడియో చూస్తే,
ఒక వ్యక్తి కెమెరాతో మాట్లాడటం చూస్తుంటాం.
అది వాళ్ళు మనతో నేరుగా మాట్లాడుతున్నట్టు ఉంటుంది.
-వాళ్లకు దగ్గరగా ఉన్నట్లు ఉంటుంది. -నిజమే.
దానినే "పారా సోషల్ బంధాలు" అంటారు.
జనానికి నువ్వు తెలుసు అన్న భావన పుడుతుంది,
కాబట్టి వారితో మనకు ఉన్న ఆ బంధాన్ని వాడుకొని
వాళ్ళ మనసు విప్పడానికి మనం ప్రయత్నించాలి.
అది చాలా తెలివైన పని.
-చేయడం కష్టం, కానీ అది తెలివైన పని. -చేయడం కష్టం, నిజమే.
ఒకరిని "క్యాన్సిల్" చేయడంలో మంచి విషయం
ఏంటంటే, తమకు ఉన్న ప్రత్యేక స్థాయిని, బలాన్ని తప్పుడు పనులకు ఉపయోగించే వారికి వ్యతిరేకంగా
బలం లేని ప్రజలకు శక్తిని ఇవ్వడమే.
దానిని 21వ శతాబ్దపు గిలెటిన్ అనొచ్చు.
కానీ ఆ గిలెటిన్ లాగే,
జనానికి అది ఒక శాడిస్ట్ వినోదంలా కూడా తయారయ్యే అవకాశముంది.
ఆ విషయం మాట్లాడుతూ నువ్వు ఒక ముఖ్యమైన విషయాన్ని ప్రస్తావించావు,
"అంటే, ఒకరు ఒక చెడ్డ పని చేసారు" అనుకుందాం,
కానీ ఇప్పుడు, "వారిని ఒక చెడ్డ వ్యక్తిగా చూపి వెలివేసే" పరిణామాలు ఎదురవుతున్నాయి.
చేసిన పనులకు జవాబుదారీతనం ఉండటం మంచిది.
జవాబుదారీతనం ఉండటం మంచిదే,
కానీ వాటికి ఒక వ్యక్తిని క్యాన్సిల్ చేయడం మంచిది కాదు.
లేదా వాళ్ళు చేసిన ఒక తప్పునే ఆ వ్యక్తి వ్యక్తిత్వంగా చూపడం.
అది నిజం.
ఒకరు చేసిన ఒక్క పనిని వారి స్వభావంగా చూపడం.
అయినా కూడా, ప్రజలలో జవాబుదారీతనం ఉండటం ముఖ్యమని నా ఉద్దేశం.
మనకు జవాబుదారీతనం కావాలి, కానీ అసలు దాని అర్థం ఏంటి?
సరైన క్రమంలో విచారణ జరగని పక్షాన,
అది ఒక వ్యక్తిని హేళన చేసి, ఏడిపించి, అవమాన పరచి ఇతరులు ప్రతీకారం
తీర్చుకోవడంతో సమానం అవుతుంది.
అది వ్యక్తులలో మాన్పలేని గాయాలు చేస్తుండడం నేను చూస్తున్నాను.
నా వీడియోలలో, నేను ఈ విధంగా సానుభూతి ధోరణిలో
మాట్లాడితే జనానికి బాగా నచ్చుతుంది.
తమను తక్కువ చేస్తున్నారన్న భావన వారికి రాదు.
నేను జనంతో మాట్లాడేటప్పుడు, "నువ్వు చెడ్డ వ్యక్తివి.
ఇలా ఎందుకు ఉన్నావు?" అన్నట్టు అస్సలు ప్రవర్తించను.
ఎందుకంటే, చేసి ఏం ప్రయోజనం? అలా చేయడం వల్ల ఏం లాభం?
నువ్వు ఈ అవకాశాన్ని వాడుకొని విద్వేషాన్ని ఎక్కుపెట్టి చూపడానికి చాలా దమ్ము కావాలి.
అలా చేసినప్పుడు నీకు వ్యతిరేకంగా చాలా మంది ఎన్నో అంటుంటారు.
ద్వేషానికి ఎదురు నిలబడటంలో ఉన్న తమాషా విషయం ఏంటంటే,
మనం అలా ఏదైనా పబ్లిక్ ఉండే ప్రదేశంలో చేస్తే,
మనం ఊహించిన దానికన్నా ఎక్కువ గుర్తింపును పొందగలం.
జమేల్, ఈ విషయంలో నీకు ఏమైనా అనుభవం ఉందా?
అంటే ప్రజల మధ్య నువ్వు విద్వేషానికి వ్యతిరేకంగా నిలబడినప్పుడు
-నీకు ఎక్కువ గుర్తింపు వచ్చిందా? -నాకైతే అలాగే జరిగింది,
నీ గురించి నాకు తెలీదు, కానీ నాకు ప్రేమలేఖలు మాములుగా రావు.
గడిచిన రెండేళ్లుగా మీరు ఎంత బాగా ఎంజాయ్ చేస్తున్నారో మాకు తెలుసు.
ఒక క్రీడల జర్నలిస్ట్ గా నేను జమేల్ హిల్
నాకు చాలా రోజులుగా చాలా ఇష్టం.
కొన్ని రోజులైతే ఆమెను జనం, నిజం చెప్పే
రిపోర్టర్ గా గుర్తించారు.
నేను మంచి ఉద్యోగంలో ఉన్న సమయంలో, ఒకసారి ట్విట్టర్ సంభాషణలో
ఒకరు డొనాల్డ్ ట్రంప్ ప్రవర్తనను సమర్ధించడానికి ప్రయత్నిస్తున్న వ్యక్తికి స్పందించాను.
ఇది చార్లొట్స్ విల్ ర్యాలీ జరిగిన కొన్ని వారాలకు జరిగింది,
ఆ సంఘటన తర్వాత ఆయన… ఏమన్నాడో మన అందరికీ తెలుసు. అది…
-"చాలా గొప్ప ప్రజలు." -"ఇరు పక్షాల చక్కని ప్రజలు ఉన్నారు" అన్నాడు.
జమేల్ హిల్ ఇవాళ ట్విట్టర్ లో "డొనాల్డ్ ట్రంప్ శ్వేతజాతి ఆధిపత్యవాదులను
తన చుట్టూ పెట్టుకొని తిరుగుతున్న మరొక శ్వేతజాతి ఆధిపత్యవాది" అని రాసింది.
నేను రాసింది వివాదాస్పదంగా ఉందని నేను అస్సలు అనుకోలేదు.
అందరికీ ఆ విషయం తెలిసే ఉంటుంది అనుకున్నాను, కానీ ఇంతలోనే,
వైట్ హౌస్ వారు నన్ను ఉద్యోగంలో నుండి తీసేయాలని అన్నారు.
అంటే, నేను మంచి స్థాయిలో ఉన్న ఒక నల్లజాతి మహిళను,
ఇక అది చూసుకొని వాళ్ళు భలే రెచ్చిపోయారు.
బోలెడంత మంది చంపేస్తాం అన్నారు.
అదంతా ఎదుర్కొన్న తర్వాత, అది జరిగినందుకు నేను సంతోషంగా ఉన్నాను.
అలాగే, కారణంగా నేను ఇప్పుడు మరింత బలంగా
నా గళాన్ని విప్పుతున్నాను, అంతేకాకుండా ఇప్పుడు మరింతగా
మునుపటికంటే అస్సలు జంకడం లేదు.
ముఖ్యంగా నేను ఇక ఈఎస్పిఎన్ లో లేను కాబట్టి, ఇప్పుడు నా ధోరణి వేరుగా ఉంటుంది.
ఇప్పుడు నేను నాకు నచ్చినట్టు రెచ్చిపోతున్నాను. ఎందుకంటే, ఎంతైనా…
విషయం తెలియకుండా నా మూడ్ చెడగొట్టడానికి చూస్తే నేను ఊరుకోకూడదు కదా.
కానీ అందరికీ జవాబు ఇచ్చే సమయం నాకు లేదు.
కానీ సమయం దొరికిందంటే మాత్రం, ఎవడికో మూడిందనే అర్థం.
నేను సరదాగా ఒక మాట అంటుంటాను,
సోషల్ మీడియాలో నాతో పెట్టుకోవడానికి అత్యంత చెడ్డ సమయం ఏదైనా ఉందంటే,
అది నా జుట్టు జడలు అల్లించే సమయంలోనే, ఎందుకంటే దానికి ఆరు గంటలు పడుతుంది.
ఆ సమయంలో నేను, కుర్చీలో కుర్చోని, "ఏమైనా అనండి.
-నేను రెడీగా ఉన్నాను! -వినబడుతుందా? నేను రెడీ.
ఇవాళ మీకు మూడింది" అనుకుంటా.
"జమేల్ హిల్ కి ఈఎస్పిఎన్ లో ఉద్యోగం ఊడింది
అయినా కూడా ఆ ఛండాలపు చిన్న చిన్న జడలతో మా ప్రాణాలు వేధిస్తుంది.
ఈ స్టైల్ ని ఇండివిడ్యువల్స్ అంటారు. ముందు ఏమనాలో తెలుసుకో.
"జమేల్ ని క్యాన్సిల్ చేయండి. ఆమె జాతిని అడ్డుపెట్టుకుని పబ్బం గడుపుతుంది. క్రీడల గురించి ఏమీ తెలీదు."
క్రీడల విషయంలో నీతో ఏకీభవించలేను.
"ఇలాంటి ఒక రోజు వస్తుందని జమేల్ హిల్ ని అన్ ఫాలో చేసినందుకు సంతోషంగా ఉంది."
మరి అలా అయితే నేను ఏమన్నానో నీకెలా తెలుసు?
ఈ విద్వేషం నాకు అలవాటైపోయింది.
అంటే, నేను కాలేజీలో ఉన్న నాటి నుండి ద్వేషపూరితమైన లెటర్లు ఎన్నో వచ్చాయి.
నన్ను మొదటిసారి ఒకరు నిగ్గర్ అని పిలిచింది నేను మిషిగన్ స్టేట్ కాలేజికి వెళ్ళేటప్పుడే.
సరేనా? దురదృష్టవశాత్తు నేను దాన్ని అనుభవించాను కాబట్టి
ఎదుర్కొన్నాను కాబట్టి, ఇప్పుడు నేను దేనికైనా రెడీగా ఉన్నాను.
యవ్వన అమ్మాయిలకు, అలాంటి మాటలను పట్టించుకోకండి
అని చెప్పడం నాకు అస్సలు నచ్చదు.
నేను అలా చెప్పడం ఇప్పుడు మానేశా, ఎందుకంటే
అలాంటి మాటలు వారు పడడం నాకు ఇష్టం లేదు.
అలా పట్టించుకోకుండా వదిలి నేను ఒకసారి తప్పు చేశాను.
అణగద్రొక్కబడిన వర్గ ప్రజలు తమ సమస్యను పరిష్కరించుకోవాలి
అంటే అది సులభంగా జరిగే పని కాదు.
కాబట్టి నాకు ఇతరుల సహాయం కావాలి. సరేనా? అందరూ తమ వంతు కృషి చేయాలి.
అది 100% నిజం.
ఎందుకంటే మేము మాలాగా కనిపించే ప్రజలపై జరుగుతున్న అన్యాయాన్ని
అందరి ముందుకు తీసుకురావాలని… నిర్ణయించుకున్నాం,
ఎందుకంటే ఈ దేశ వ్యవస్థాపన సమయంలో రాయబడిన ఎన్నో గొప్ప సూత్రాలను
నిజం చేయడానికి మేము నేడు పోరాడుతున్నాం.
అమెరికా తన అత్యున్నత రూపాన్ని దాల్చుకోవాలనేది మా కోరిక.
కానీ అలా జరగడానికి బదులు, మాలాంటి వారిని చంపడానికి
సిద్ధం అయ్యేవారు సమాజంలో ఉన్నారని తెలుసుకోవడం, చాలా బాధాకరం.
అదే సమయంలో ఆ ఆలోచన మా లక్ష్యాన్ని మాకు గుర్తుచేస్తూ మమ్మల్ని మరింతగా ప్రోత్సహిస్తోంది.
విర్జినియా
-ఓరి, నాయనో. ఇది చూడు. -కదా?
సరే, సూజి, నువ్వు మాకు చాలా తెచ్చావు.
నాకు ఈ రంగు చాలా ఇష్టం. నాకు…
నా మనవళ్లలో ఒకడికి ఈ పర్పుల్ రంగు చాలా ఇష్టం.
హెథర్ కి కూడా ఈ రంగు చాలా ఇష్టం.
సరే, సూసన్.
పిల్లా, నీకు ఒకటి మిగిలినా మిగలకపోయినా నేను పట్టించుకోను.
ఒక వ్యక్తి అనుభవించగల అత్యంత దారుణమైన బాధ ఏదైనా ఉందంటే అది బిడ్డను కోల్పోవడమే.
సూసన్ బ్రో హెథర్ హెయర్ వాళ్ళ అమ్మ
డాన్ కాలిన్స్ మొదటి లెఫ్టినెంట్ మూడవ రిచర్డ్ కాలిన్స్ వాళ్ళ అమ్మ
ఈ ఇద్దరు మహిళలు ఉన్నారు చూడు, సూసన్ మరియు డాన్, ద్వేషపూరిత నేరాలకు తమ బిడ్డలను కోల్పోయారు,
ఉద్దేశపూర్వకంగా, కావాలని ఇద్దరి పిల్లల్ని చంపేశారు.
డాన్ విషయానికి వస్తే, ఆమె కొడుకు చర్మం రంగు
నచ్చలేదన్న కారణంగా వాడిని చంపేశారు.
మీరు కొన్ని వరుసలు అల్లి చూడండి, ఎంత బాగా చేయగలరో తెలుస్తుంది.
చార్లెట్స్ విల్ లో ఒకచోట జనం గుంపుగా కూడి నియో-నాజీలకు వ్యతిరేకంగా నిరసన తెలుపుతున్నప్పుడు
వారిపై ఒక కారు దూసుకురావడంతో సూసన్ కూతురు హత్యకు గురైంది.
ఆ కన్నంలో నుండి తీయాలి. అంతే.
ఆ ఇద్దరు పిల్లలు తమకు వీలైన
మార్గంలో ద్వేషానికి వ్యతిరేకంగా నిలబడ్డారు.
అలా నిలబడి ద్వేషం కంటే ప్రేమ బలమైంది అని నిరూపించారు,
ఎంత దారుణమైన పరిస్థితుల్లో అయినా.
నువ్వు కూడా ఇబ్బంది పడుతున్నట్లు ఉన్నావు.
నిజమే, నాకు కష్టంగా ఉంది. ఇది అల్లడం కష్టం, తల్లి.
నిజమే!
నిజం చెప్పాలంటే, ఈ అల్లిక పనిని మీరు అంత త్వరగా నేర్చుకోలేరు.
ఇలా అల్లడం ద్వారా మీరు ఏమైనా ఆలోచనలకు దూరంగా ఉండటానికి ప్రయత్నిస్తుంటారా…
దీనివల్ల రక్తపోటు తగ్గుతుంది. నేను ఒకటి చెప్తాను.
హెథర్ హత్య చేయబడినప్పుడు, నా మనసు పగిలిపోయింది.
నాకు మొదటి నుండి బాగా చదవడం, కుట్టుపని, అల్లిక పని చేయడం చాలా ఇష్టం.
కానీ 2020 వరకు నేను అవేమీ చేయలేకపోయా.
నిజం చెప్పాలంటే మీరు ఎదుర్కొన్న
ఆ బాధ నుండి ఎలా బయటపడ్డారో కూడా నేను ఊహించలేక పోతున్నాను.
ఒక కొడుకులో ఉండాలని మనం అనుకునే అన్ని లక్షణాలతో ఉండి, మీరు గర్వపడ్డ మీ కొడుకు.
అలాంటి వాడిని ఒక ద్వేషపూరిత, హింసాకాండ మీ నుండి దూరం చేసింది.
-అకారణంగా. -అకారణంగా.
-హెథర్ విషయంలో కూడా అంతే కదా. -హెథర్ విషయంలో కూడా.
అంటే, కనీసం హెథర్ సంఘటన జరగడానికి ముందు ఒక కారణం అయితే ఉంది.
వాడికి తనకు అక్కడ ఉన్న జనం అలా నిలబడటం, అలాగే
-వాళ్ళు సపోర్ట్ చేసే కార్యక్రమం నచ్చలేదంట… -అలా అన్నాడా?
మరణ శిక్ష నుండి తప్పించుకోవడానికి వాడు తన నేరాన్ని ఒప్పుకోవాల్సి వచ్చింది.
-అది జరిగినప్పుడు మీరు కోర్టులో ఉన్నారా? -ఓహ్, ఉన్నాను.
నేను ఒక రోజు కూడా కోర్టుకు గైర్హాజరు కాలేదు.
మీరు వాడి కళ్ళలోకి చూసారా? వాడు మిమ్మల్ని ఏ రోజైనా చూసాడా?
వాడి తరపున బోలెడంత మంది నియో-నాజీలు, అలాగే ఆల్ట్-రైట్ మద్దతుదారులు వచ్చారు,
వారంతా నా కోపాన్ని చూసారు.
-వాళ్లలో ఎవరైనా మీతో ఏమైనా అన్నారా? -అంత ధైర్యం వాళ్లకు రాలేదు.
మీరిద్దరూ మీ పిల్లల్ని మీకు దూరం చేసిన
ఈ విద్వేషాలకు వ్యతిరేకంగా గళం విప్పాలని చాలా బలంగా తీర్మానం తీసుకున్నారు.
మీరు ఆ పనిని ఎలా చేయగలిగారో చెప్పగలరా, సూసన్?
కొన్ని రోజులు నేను ఏమీ చేయలేదు. ఎన్నో రోజులు నేను ఇంట్లోనే కూర్చొని ఏడ్చాను.
కానీ జనం నాతో, "మీరు వచ్చి మాట్లాడగలరా?" అని అడిగేవారు.
అందుకు నేను, "సరే" అనేదాన్ని.
అలా కొన్ని రోజులు నా జీవితం సాగింది.
మొదట్లో నేను కేవలం హెథర్ గురించే మాట్లాడేదాన్ని, ఎందుకంటే,
మనం ప్రేమించిన వారు దూరం అయినప్పుడు, వాళ్ళ గురించి మాట్లాడాలని మనకు ఉంటుంది.
-నిజం. -అవును.
కానీ రాను రాను నేను ఆగస్టు 12న జరిగిన ఆ సంఘటన
సమాజానికి అందాల్సిన పిలుపును ఇవ్వడం లేదని గ్రహించాను.
కాబట్టి నేను కేవలం హెథర్ చనిపోయిందన్న విషయాన్ని మాత్రమే కాకుండా, అందుకు మూల విషయమైన
నల్లజాతి ప్రజల ప్రాణాలు విలువైనవి అనే సందేశాన్ని చెప్పడం ప్రారంభించాను,
నల్లజాతి వారి హక్కు, ప్రజలందరి హక్కుల కోసం చేసిన పోరాటం అది.
అలాంటి ద్వేషం ఉన్న వారితో డీల్ చేయడానికి హెథర్ వాడే కిటుకు ఏంటంటే,
ఆమె తాను చనిపోయిన రోజున ఒక అమ్మాయితో ఇలా చేసింది కూడా,
"ముందు నువ్వు ఎందుకు అలా అనుకుంటున్నావో నాకు చెప్పు" అనేది.
ఆ తర్వాత దాన్ని సున్నితంగా వాళ్లతో చర్చించేది.
కాబట్టి నేను కూడా, ఫేస్బుక్ లో ఇలా ద్వేషం వెళ్లగక్కే వారిని కలుసుకున్నప్పుడు, వారితో
"మీరు ఎందుకు అలా ఫీల్ అవుతున్నారు? మీ అభిప్రాయానికి ఆధారం ఏంటి?" అని అంటుంటాను.
అప్పుడప్పుడు, వాళ్లకు నిజం తెలిసేలా చేస్తుంటా.
చాలా సార్లు నేను చెప్పేది వాళ్ళు పట్టించుకోరు, కానీ నేనైతే వారి మనసులో ఆ విత్తనం నాటుతున్నాను.
ఇలా ద్వేషాన్ని వదులుకున్న ఎవరైనా మీకు వ్యక్తిగతంగా తెలుసా?
ఒక టార్చ్ ర్యాలీలో పాల్గొన్న ఇద్దరు కుర్రాళ్ళు
క్షమాపణ కోసం నాకు ఫోన్ చేశారు.
నేను వాళ్లతో, "మీరు అడగాల్సింది నన్ను కాదు.
మీరు ఏ ప్రజలకైతే హాని చేసారో వారి సమాజాల దగ్గరకు వెళ్లి వాళ్ళను అడగండి,
ఆ సమాజాలకు బలాన్ని అందించడానికి సహకరించండి" అన్నాను.
ఆ మాట విని వాళ్ళు అస్సలు సంతోషించలేదు.
నేను క్షమించేస్తే ఇక హాయిగా వాళ్ళ బ్రతుకు బ్రతకవచ్చు అనుకున్నారు.
కానీ నేను, "అది అంత సులభం కాదు. మీరు కష్టపడి పని చేయాలి" అన్నాను.
మిస్ బ్రో
నేను అడగని, నా స్థాయికి తగని అవకాశాన్ని నాకు సమాజంలో ఇప్పుడు ఇచ్చారు.
-మీరు కోరుకోని అవకాశం. -నిజం.
కానీ ఇప్పుడు ఆ స్థాయి నాకు ఉంది కాబట్టి, ఇతరులకు తెలిసేలా చేసి, సమస్యలను బయటపెట్టడానికి దాన్ని వాడుకుంటా.
సూసన్ నా హీరో. ఆమె,
"నాకు దొరికే ప్రతీ అవకాశంలో, ప్రపంచానికి
రిఛర్డ్ గురించి తెలిసేలా చేస్తాను" అంది.
ఎంత మంచి మాటో కదా?
నిజమైన మాతృభావం అంటే అదే. నిజంగా అంటున్నాను.
-నేను అలా చేయకుండా ఎలా ఉండగలను? -వంద శాతం నిజం.
తనలా కనిపించని ఒక వ్యక్తితో 'కాదు' అని చెప్పి నా కొడుకు తప్పు చేసాడు.
హంతకుడు మీ వాడిని ఏమని అడిగాడు? దారి తప్పుకోమని అడిగాడా?
"పక్కకి వెళ్ళు. పక్కకి వెళ్ళు" అన్నాడు. నా కొడుకు, "వెళ్ళను" అన్నాడు.
ఆ మాటకి వాడు కత్తి తీసి ఛాతిలో పొడిచాడు.
నా కొడుకు అక్కడే చనిపోయాడు.
వాడిని అరెస్ట్ చేసి, దోషిగా తేల్చారు, కానీ…
-పెద్ద ప్రయాస తర్వాత. -అది స్టేట్ కోర్టా లేక ఫెడరల్ కోర్టా?
కేసు ఫెడరల్ కోర్టు వరకు వెళ్ళలేదు.
విద్వేషపూరిత చర్య కాదని వాళ్ళు అన్నప్పుడు,
మాకు వ్యతిరేకంగా ఉన్న వారు చప్పట్లు కొడుతూ, కేరింతలు కొట్టారు.
ఆ కేసులో అలాంటి తీర్పు ఎలా వెలువడిందో నాకు అస్సలు అర్థం కావడం లేదు.
నేను రోజూ అనుభవించే బాధ
మరొక తల్లికి కలగకుండా చూసుకోండి.
ప్రస్తుతం ఒక తాత్కాలిక ద్వేషపూరిత నేర చట్టం రాష్ట్రంలో అమలులోకి వచ్చింది,
లెఫ్టినెంట్ మూడవ రిఛర్డ్ కాలిన్స్ పేరు పెట్టబడిన చట్టం.
లెఫ్టినెంట్ కాలిన్స్ చట్టం
మీరు ముందడుగు వేసి, మేరీల్యాండ్ లో చట్టాన్ని మార్చేలా చేసినందుకు మెచ్చుకుంటున్నాను
ఇప్పుడు ఒక చర్య విద్వేషపూరితమైనదా కాదా అన్న విషయంలో ఎలాంటి సందేహం ఉండదు.
నిజం. ఒకరు అమెరికన్ కాదని చెప్పే హక్కు ఎవరికీ లేదు.
"సమాజం" మేము ఎలా పిల్లల్ని పెంచాలని మాకు చెప్పిందో
మేము అలాగే పెంచాం.
అయినా కూడా, ఒకడు వచ్చి,
"నీ చర్మం నల్లగా ఉంది కాబట్టి నువ్వు ఇక్కడి వాడివి కాదు,
నువ్వు ఇక్కడ ఉండకూడదు అన్నాడు."
ఆ మాట అనడానికి వాడికి ఎంత ధైర్యం?
మీరిద్దరూ ఈ పని చేస్తున్నందుకు నాకు చాలా సంతోషంగా ఉంది.
మీరు ఇది ఎంచుకొని చేస్తున్నారు. మీరు ఎవరితోనూ మాట్లాడాల్సిన పని లేదు.
మీరు ఇంతగా పని చేయాల్సిన అవసరం లేదు.
అయినా మీరు ఇలా శ్రమించడం నా హృదయంలో ధైర్యాన్ని నింపుతోంది.
నాకు నమ్మకం కలుగుతోంది.
సూసన్, మనకు వేరే దారి ఉంది అంటావా?
ఇది కాక నేను ఇప్పుడు ఇంకేం చేయగలను చెప్పు?
మేము అమ్మలం, మమ్మల్ని ఈ పరిస్థితిలో పెట్టమని ఎవరినీ అడగలేదు.
కానీ మేము ఈ బాధను అనుభవించాల్సి వచ్చింది కాబట్టి,
ఇప్పుడిక నడుం కట్టుకొని, ఏం చేయాలో అది చేయాల్సిందే.
సూసన్ తో మాట్లాడినప్పుడు, ఆమె నన్ను అర్థం చేసుకుంటుంది.
అది నాకు ఆమెలో ఎంతో నచ్చే విషయం.
-నేను ఒక ముడి వేసా. -సూపర్, పిల్లా! నువ్వు చేయగలవని నాకు తెలుసు.
నువ్వు చేయగలవని నాకు తెలుసు. మళ్ళీ చెయ్.
నేను నా కూతురుని చివరిగా కలిసినప్పుడు, సాధారణంగా కంటే చాలా ఎక్కువ సేపు మాట్లాడుకున్నాం.
కారు వరకు తనతో వెళ్ళాను, మరీ మరీ హత్తుకున్నాం.
మరీ మరీ ముద్దులు పెట్టాను. చాలా నవ్వుకున్నాం, అప్పుడు ఆమె,
"మనం మళ్ళీ కలుసుకోలేం అన్నట్టు చేస్తున్నావు" అంది.
-ఆ తర్వాత నేను ఆమెను మళ్ళీ చూడలేదు -ఓరి, నాయనో.
చివరిసారిగా నేను… రిఛర్డ్ తో మాట్లాడినప్పుడు,
వాడు వేడుక చేసుకోవడానికి బయటకు వెళ్తున్నాను అన్నాడు, ఎందుకంటే, వాడి మాటల్లో…
వాడు సాధించాడు అంట. వాడు, "అమ్మా, నేను సాధించాను" అన్నాడు.
"నేను ఇప్పుడు ఒక ఆఫీసర్ ని, ఈ ప్రపంచానికి నా పేరు తెలుస్తుంది" అన్నాడు.
నా కూతురు చనిపోక ముందు నేను ఈ పాట చరణాలను గమనించానో లేదో తెలీదు, కానీ…
అది ఏం పాట?
అది ఒకరిని మనం చూడటం ఎప్పుడు చివరి సమయం అవుతుందో తెలీదని చెప్పే పాట.
2020 ఏడాదిలో, గడిచిన పదేళ్ల కంటే ఎక్కువగా
విద్వేషపు నేరాలు తారా స్థాయికి చేరుకున్నాయి.
వాటిలో సగానికి మించిన నేరాలు జాత్యాహంకార నేరాలే.
జార్జియా
నేను సాధించాను!
నువ్వు సాధించావు. ఐ లవ్ యు. జీన్ తో బాగా ఎంజాయ్ చెయ్.
షానన్ ఫోలే మార్టినెజ్ మాజీ అతివాది/డీప్రోగ్రామర్
-ఐ లవ్ యు. బై! -ఐ లవ్ యు టూ.
షానన్ అనేక దశాబ్దాలుగా, నియో-నాజీ మరియు శ్వేతజాతి ఆధిపత్యవాద
బృందాల నుండి జనాన్ని బయటకు రప్పించి తమ తప్పులు తెలుసుకునేలా చేయడానికి
తన జీవితాన్ని అంకితం చేసింది.
సరే, నాకు కాల్ చేయండి చాలు.
నేను చేస్తున్న ఈ పనులకు కారణం ఏంటంటే,
నాకు 15 ఏళ్ల వయసు నుండి 20 వచ్చే వరకు
నేను హింసాత్మకంగా శ్వేతజాతి ఆధిపత్య పరుల ఉద్యమంలో ఉంటూ వచ్చాను.
నాకు అన్నిటికన్నా బాగా ఇష్టమైన పని ఏంటంటే, అసలు జనానికి నాజీలు కావాలనే
ఆలోచనే రాకుండా అలాంటి ధోరణులను మొగ్గలో ఉండగానే తుంచేయడం.
గ్లాసులు వాడకూడదు గన్స్ వాడకూడదు
అంటే, నిజమే.
సమంతా కూడా ఒకప్పుడు తెల్లజాతి ఆధిపత్య పరుల బృందంలో ఉండేది.
తర్వాత మా ఇద్దరికీ సఖ్యత ఏర్పడింది, ఇప్పుడు ఆమె నా స్నేహితురాలు,
ఆమెను నేను నడిపిస్తున్నాను.
ఒక వ్యక్తి నన్ను నమ్మి, తన మనసులో ఆ విషయాలను
నాకు చెప్తుంది అంటే తను పెట్టుకున్న ఆ నమ్మకానికి నేను చాలా సంతోషిస్తున్నాను.
బ్రోడ్ రివర్ అవుట్ పోస్ట్
వావ్. అందంగా ఉంది.
మనం హేరోన్ కొంగలను చూసాం. ఇక్కడ… ఇంకేం పక్షులు ఉంటాయి?
అక్కడ ఒక తాబేలు ఉంది.
ఓహ్, అవును. అక్కడ ఉంది.
నువ్వు జనాన్ని శ్వేతజాతి ఆధిపత్య బృందాలు, నియో-నాజీ ఉద్యమాలు అలాగే ఫాసిస్ట్ ఉద్యమాల నుండి
బయటకు తీసుకురావడానికి ఈ నదిని వాడుకుంటున్నావు, ఇదంతా అసలు ఎలా మొదలైంది?
ఎవరైనా ముందు ఒక చెడ్డ అలవాటును వదులుకోవాలి అంటే,
అప్పుడు దానికి బదులుగా చేయడానికి మరొక మంచి అలవాటు వారికి ఉండాలి.
మనం ఎదుర్కొంటున్న భయంకరమైన విషయం ఏంటంటే, ఈ రోజుల్లో
ముఖ్యంగా పిల్లలు ఈ హింసకు లేదా ఆలోచనా విధానాలకు లోనయ్యే అవకాశాలు ఎక్కువగా ఉన్నాయి.
అది ఒక విధంగా చేతులారా చేసుకుంటున్న పని.
ఈ రోజుల్లో చాలా మందికి ఒంటరిగా, ఏకాంతంగా ఉన్నామన్న ఫీలింగ్ ఉంటుంది,
కాబట్టి ఇతరులతో గడుపుతూ, ప్రకృతితో సంబంధం ఏర్పరచుకొని ఒక బ్రహ్మాండమైన వ్యవస్థలో
వారు కూడా ఒక భాగం అని తెలుసుకుంటే అది మంచి చేస్తుంది.
అవును, అది చాలా ముఖ్యం.
సరే, చీర్స్.
-నదిలో విజయవంతంగా చక్కర్లు కొట్టినందుకు. -చీర్స్.
సరిగ్గా అన్నారు. మీరు నిజమే అన్నారు.
మీతో గడపడం చాలా సరదాగా ఉంది.
సామ్, నువ్వు ఈ యునైట్ ది రైట్ వారి మాయలో
ఎలా చిక్కుకున్నావో మాకు కొంచెం చెప్తావా?
అది నేను ఒకరిని డేటింగ్ చేసే సమయంలో జరిగింది, అప్పటికి నాకు
మానసికంగా ఒక చేదు అనుభవం ఎదురైంది. దాంతో…
నేను ఒంటరిగా, ఆత్మవిశ్వాసం లేని కృంగిన స్థితిలోకి వెళ్ళిపోయా.
ఆ సమయంలో నేను ఒకరిని కలుసుకున్నాను…
నేను ఎలాంటి దానినో నాకు చెప్పగల ఒకరు కావాలనుకున్నాను, ఎందుకంటే నాకు ఆ స్పష్టత లేదు.
నేను ఇష్టపడ్డ ఆ వ్యక్తి ఒక దారుణమైన సంప్రదాయవాది.
అతను నా మనసులో ఎన్నో ఐడియాలు ఎక్కించాడు,
అదే సమయంలో ఒక వ్యక్తి నన్ను అంగీకరించాలి, ఇష్టపడాలనే నిరాశలో
నేను కూడా అతను ఎక్కడికి వెళ్తే అక్కడికి వెళ్లేదాన్ని.
ఒకసారి అక్కడికి వెళ్ళాక, సంప్రదాయవాదుల నాయకులు ఎలా ఉంటారో మనకు తెలుసు…
-చాలా తెలివిగా మాట్లాడతారు. -జనాన్ని బాగా ఆకర్షించగలరు.
ఆ సమయంలో నేను ఆ మాటలకు లొంగిపోయాను.
నేను ప్రత్యేకమైన దాన్ని అని నాకు చెప్పగలవారు కావాలనుకున్నాను.
నాకు నేను దానిని ఎలా నిరూపించుకోవాలో తెలియలేదు.
"పుడితే చాలు, ఇంకేం చేయాల్సిన పని లేదు. నువ్వు ప్రత్యేకమైన దానివి" అని చెప్పే
సమాజంలో నేను చేరిపోయాను.
నాలో ఉన్న లోపాలను తెలుసుకొని, వాటిని బాగుచేసుకోవడానికి బదులు
వాళ్ళు అన్న ఆ మాటలు నాకు బాగా నచ్చాయి.
కానీ యునైట్ ది రైట్ ర్యాలీ సంఘటన జరిగిన తర్వాత,
అలాగే హెథర్ హెయర్ చనిపోయిన తర్వాత, నేను ఆ ముసుగులో నుండి బయటపడ్డా.
దాంతో అంతా మారిపోయింది. అంటే…
అంతే. అదే నా కథ.
హెథర్ వాళ్ళ అమ్మ, సూసన్ తో నేను మాట్లాడాను.
ఆ సంఘటన ఎలా నీ ఆలోచనా విధానాన్ని మార్చిందో నువ్వు చెప్తుంటే,
జరిగిన సంఘటన దారుణమైంది అలాగే విషాదకరమైనదే అయినా కూడా…
-అవును. నిజం. -…పెద్ద మార్పును తీసుకురాగలిగింది, కదా?
వాళ్ళ నినాదాలు, వారి నాయకులను చూసినప్పుడు,
వాళ్ళ వేషధారణను గమనించి, వాస్తవానికి, వారు చెబుతున్న నీతులకు మధ్య ఉన్న
తేడాను మనం తెలుసుకోగలం.
వారితో సహచర్యాన్ని నేను ఒక చెడ్డ బంధంగా చూసాను.
మెల్లిగా వారికి దూరం అయ్యా. వారికి అబద్దాలు చెప్పి తప్పించుకున్నా.
ఒక సమయంలో అయితే నేను మా అమ్మకు ఫోన్ చేసి,
"అమ్మా, నేను నీతో కొన్ని నెలలు మాట్లాడను. అసలు నీతో మళ్ళీ ఎప్పటికీ
నేను మాట్లాడలేకపోవచ్చు. నేను ఒక మంచి పనిని
చేయడానికి ప్రయత్నిస్తున్నాను" అన్నాను.
వాళ్ళు నిన్ను చంపేస్తారు అనుకున్నావా?
వాళ్ళే స్వయంగా చంపుతామని నాతో చెప్పారు.
అలా నన్ను నేను అద్దంలో చూసుకొని, నా పరిస్థితిని అర్థం చేసుకోవడం
చాలా విషాదకరమైన విషయం.
మనం ప్రస్తుతం మానసిక గాయాలు జనంలో మహమ్మారిలా చెలరేగుతున్న కాలంలో ఉంటున్నామని నా నమ్మకం.
మనం ఎంతో హింసాత్మకమైన దేశంలో ఉంటున్నాం.
చాలా మంది పెరిగిన విధానమే అలా ఉంది. కొట్లాటలతో, జాత్యహంకార ధోరణిలో పెరుగుతున్నారు.
నన్ను 14 ఏళ్ల వయసులో లైంగికంగా వేధించారన్న విషయం నాకు తెలుసు
కానీ ఆ బాధను నేను లోలోపలే దిగమింగుకున్నాను.
అలా ఈ బాధల కారణంగా మనపై పడే చెడ్డ ప్రభావం
ఎలా ఉంటుందో నేను అర్థం చేసుకున్నాను,
అది ఏంటంటే, వాటి కారణంగా మనం ప్రపంచాన్ని ప్రమాదాలతో నిండిన హింసాత్మకమైన ప్రదేశంగా
చూడటం మొదలుపెడతాం.
అలాంటి సమయంలో ఎవరైనా వచ్చి
ప్రపంచం ఎందుకు నిరంతరం అంత ప్రమాదకరంగా, హింసాత్మకంగా ఉంటుందని
సులభంగా మనకు వివరించగలిగితే,
దానికి వెంటనే ఆకర్షించబడతాం.
నేను మీ రాజకీయాలలో మార్పు తేవడానికి ప్రయత్నించడం లేదు.
మీరు వ్యక్తిగత వికాసం పొంది,
మీ జీవితంలో జరుగుతున్న పరిణామాలకు, ఎదురైన భయాలను
పోగొట్టుకోవడానికి ఇతరులను కృంగదీయకుండా,
హింస బాట పట్టకుండా ఆపడానికి చూస్తున్నాను.
నామట్టుకైతే, అదే నా జీవిత ధ్యేయం.
మీరు అనుకున్నది జరుగుతుంది అనిపిస్తోందా?
ప్రజలను భయపెట్టి, వారిని నిరాశకు గురయ్యేలా చేయడానికి వందల… వేల కోట్ల డాలర్లు
వాళ్ళు ఖర్చు చేస్తున్నారు.
ఎందుకంటే నిరాశతో ఉన్న ప్రజలను
సులభంగా మభ్యపెట్టి, కంట్రోల్ చేయొచ్చు.
కానీ విశ్వాసంతో ఉన్న ప్రజలు చాలా శక్తిమంతులు కాగలరు.
అంటే, రవ్వంత విశ్వాసం ఉంటే, కొండలే కదులుతాయి కదా,
ఎందుకంటే ఆ కొండను కదల్చగలను అనే విశ్వాసం ఉంది కాబట్టి.
ఇకపోతే, అమెరికాలో మనం కదిలించాల్సిన కొండలు ఎన్నో ఉన్నాయి.
కాబట్టి, నాకైతే విశ్వాసం కలిగి ఉండటం ఒక బాధ్యత.
మీ ఇద్దరికీ ఆ వ్యవస్థ నుండి బయటపడటానికి ఎంత దమ్ము ఉందో చూస్తుంటే
నాకు నిజంగా ప్రేరణ కలుగుతోంది.
మీరు మరింత మందిని కలిసి, వారితో మాట్లాడితే వారిపై కూడా సానుకూల ప్రభావాన్ని
చూపగలరని నేను మనస్ఫూర్తిగా నమ్ముతున్నాను.
నేను మారగలను
యునైట్ ది రైట్ నిర్వాహకులకు వ్యతిరేకంగా
సామ్ చెప్పిన ఇటీవలి సాక్ష్యం
బాధితులకు పరిహారంగా 25 మిలియన్ డాలర్లు మంజూరు కావడానికి సహాయం చేసింది.
రెండు రెక్కలు… ఆడిస్తున్నట్టు ఉండాలి. కొత్త అధ్యాయం తెరుస్తున్నాను అన్నట్టు…
కిమ్ ఢీకిన్స్ పచ్చబొట్టు ఆర్టిస్ట్
నాకు భలే నచ్చింది.
మనం పెద్ద పెద్ద చర్చలు పెట్టుకొని, ఎన్నో చట్టాలను అమలు చేయవచ్చు, కానీ చివరికి
మనకు వ్యక్తిగతంగా ఏర్పడిన బంధాలే పెద్ద ప్రభావాన్ని చూపగలవు,
ఒకరు తమ పనులకు ప్రాయశ్చిత్తం చేసుకొని, నూతన జీవితం ప్రారంభించాలంటే అది చాలా ముఖ్యం.
-అంటే, మనకు రెండూ కావాలి. -రెండూ కావాలి.
మనం కలుసుకున్న మహిళలు నాలో ఆశను పుట్టించారు.
ఎంతో క్లిష్టమైన విషయాలపై పని చేస్తున్న మహిళలు, నిరీక్షణతో మనసు నింపుకున్న వారు,
అది లేకపోతే వారే ముందుకు వెళ్ళలేరు, మాట్లాడలేరు, ధైర్యంగా నిలబడలేరు,
ప్రస్తుతం తెస్తున్న మార్పును తీసుకురాలేరు.
-ఇంకొంచెం కవర్… -సరే, బాగుంది.
హాయ్, షానన్!
హాయ్!
నిన్ను తలుచుకుంటే నాకు ఎంత గర్వంగా ఉందో చెప్పడానికి ఫోన్ చేశాను.
-నీకు అన్నిటిలో విజయం కలగాలని కోరుకుంటున్నాను! -సరే, సిద్ధంగా ఉన్నారా?
వావ్! అది భలే అందంగా ఉంది.
ఇప్పుడిక నాపై శ్వేతజాతి ఆధిపత్య పచ్చబొట్టు లేదు.
-సూపర్! -అవును. అది పోయింది.
నాకు భలే నచ్చింది.
కొన్నిసార్లు ఈ కథలు ప్రజల్లో ఉన్న ప్రతికూలత,
నిస్సహాయత, నిరాశా వాదాన్ని తొలగించలేవు.
నిరీక్షణ కలిగి ఉండాలనే ఆ బాధ్యతను కూడా తొలగించలేవు.
-నిజం. -ఎందుకంటే, నిరీక్షణ ఉన్నట్లు అయితే,
నిరీక్షణను పోగొట్టుకునేంత అహంకారంతో వాళ్ళు ఎలా నిండగలరు?
నిజం.
మొదటి లెఫ్టినెంట్ మూడవ రిఛర్డ్ కాలిన్స్, 23
మరియు హెథర్ హెయర్, 32 జ్ఞాపకార్థం
సబ్ టైటిల్స్ అనువదించింది: జోసెఫ్